Wɔ̌ŋ Ńtondôbə ó nə ǹsíŋán ábé. Mavíni məbún, ǹgúngúán, bəbə̂ mə́fúlú ai anyǔ mədugán. 14Mə bə́lə́ mə́lə́bə́gá ai mədɔ; mǎ mə bələ́ ákə̄ŋ ai ngul. 15Mǎ mābɔ nâ miǹkúkúmá mí bi edzóe ai nâ miǹtómbā mí tə́lē mə́béndé mə́ nə́ sósōō. 16Mǎ mābɔ̄ nâ bitɔŋ mińtómbā bí dzóé, ai nâ bənyiá bodo bə́ bɔ mim̀faŋ bə̄tsíg míńtól. 17Madiŋ ébá bádiŋ ma, ébá bátóan ma dzə́ŋ, báyēn mā. 18Akúmá ai dúmá bí nə̄ ábə ma, mim̀faŋ mí byə́m ai mim̀fǎŋ məbúguban. 19Ebumá dzámā é nə m̀bəŋ a lodo mvɔ́d, m̀fúbán mvɔ́d, m̀fí yā étē wâlod m̀fǎŋ mɔ̄ní. 20Mawulu á zēn sósōō á ńkīl tə́tə̄lə́. 21Makab ébá bádiŋ ma akúmá mə dzáligi məndá mábán ai akúmá. 22Ǹtondôbə a ngābyé ma á mə̄tádī mə́ ésíé dzíé ésə; á mə̄tádī mətádí, hála a ngə́lə təge bɔ dzóm.